Alzette

Alzette (luxembourgsk: Uelzecht, tysk: Alzig) er en elv med en lengde på 73 km i Frankrike og Luxembourg. Den er en av sideelvene til Sûre fra høyre.

Elven har sitt utspring i kommunen Thil, nær byen Villerupt i departementet Meurthe-et-Moselle i Frankrike. Den krysser grensen til Luxembourg etter et par kilometer. Ved Lameschmillen (nær Bergem) renner den sammen med elven Mess. Den renner videre gjennom de luxembourgske byene Esch-sur-Alzette, Luxembourg by og Mersch, og munner ut i Sûre nær Ettelbruck.

Sûre er igjen en av sideelvene til Mosel.

Kategori:Elver i Luxembourg
Kategori:Elver i Frankrike
Kategori:Mosels vassdragsområde
Kategori:Meurthe-et-Moselle
Kategori:Grand Ests geografi